Црква „Св. Недела“ - Драслајца

Света Недела — манастирска црква во струшкото село Драслајца, Македонија. Местоположба Црквата се наоѓа на излезот од селото, во близината на последните куќи, и е сместена од десната страна на патот. Црковниот двор е простран и мошне убаво украсен и уреден. На местото има извор на вода, кој денес се наоѓа во внатрешноста на црквата. Од тој аспект оваа црква претставува една од ретките во чија внатрешност има базен со вода, која што верниците ја користат како света вода. Историја Камен-темелникот бил поставен во мај 1992 година од страна на митрополитот Тимотеј. Осветувањето на црквата е извршено на 17 јули 2011 година од страна на митрополит Тимотеј. Архитектура Црквата претставува трибродна градба, чиј средиштен брод е подолг од останатите. Всушност страничните два брода составуваат една дел од црквата, кој е покриен на две води со ќерамиди и двата брода имаат мала полукружна апсида од исток. Страничните бродови на црквата се поставени на два кружни столба. Фасадата на оваа целина е украсена со камени плочки, кои на северната страна образуваат два крста, а на јужната страна има исто така два крста во чија средина се наоѓа влезот во црквата, поставен на мал мост, бидејќи на тој дел има оформена мало полукружно езерце. Меѓутоа во црквата се влегува од западната страна. Средишниот брод е подолг од другите два и во продолжението има мала купола поставена на покрив од ќерамиди на две води, а од исток е полукружната апсида во чија внатрешност се наоѓа олтарот на црквата. Фрескоживопис Црквата е во целост фрескоживописана. Икони и иконостас Во нејзе има поставен резбан иконостас на кој има 4 престолни икони и 13 помали поставени во вториот хоризонтален ред. Галерија Поврзано Струшко архијерејско намесништво Четврта струшка парохија Драслајца Наводи Надворешни врски Црква „Св. Недела“ - Драслајца на Ризницата ?